1 Per garantir las pretensiuns scadentas che resultan tras la relaziun d'agentura ed - en cas d'insolvenza dal mandant - er las pretensiuns betg scadentas, ha l'agent in dretg da retenziun vi da las chaussas moviblas e vi da las vaglias ch'el posseda sin basa da la relaziun d'agentura, sco er vi dals pajaments ch'el ha prendì en consegna da terzas persunas sin basa da ses plainpudair d'incassament. A quest dretg da retenziun na po l'agent betg renunziar ordavant.